Arbeidsgiver setter også i verk et omfattende organisasjonsapparat under en streik.
Det kan forekomme at andre settes til å utføre oppgaver streikende skulle gjort.  Dersom din leder ber deg om å gjøre arbeidsoppgaver som du normalt ikke utfører:
Utfør arbeidsoppgaven
Still spørsmål til leder om ikke dette er streikebryteri
Ta kontakt med tillitsvalgt og/eller streikekomité.
Arbeidsgivers representant kan til en viss grad kan utføre streikerammedes arbeid, uten at det er streikebryteri. Dette gjelder i hovedsak eier/arbeidsgiver og daglig leder. I en kommune kan dette være rådmann, etatssjefer, kommunestyre og ordfører, men ikke avdelingsledere/arbeidsledere.
Arbeidsgiver kan nekte streikende tilgang til bygninger og lokaler som de selv eier/disponerer. Streikende må også være forberedt på å levere inn utstyr som arbeidsgiver eier.